title: Padomes Lēmums 2005/44/KĀDP (2004. gada 20. decembris) par nolīguma noslēgšanu starp Eiropas Savienību un Šveices Konfederāciju par Šveices Konfederācijas dalību Eiropas Savienības militārajā krīzes vadības operācijā Bosnijā un Hercegovinā (operācija ALTHEA)

text:
               22.1.2005

               LV

               Eiropas Savienības Oficiālais Vēstnesis

               L 20/41

         PADOMES LĒMUMS 2005/44/KĀDP
   (2004. gada 20. decembris)
   par nolīguma noslēgšanu starp Eiropas Savienību un Šveices Konfederāciju par Šveices Konfederācijas dalību Eiropas Savienības militārajā krīzes vadības operācijā Bosnijā un Hercegovinā (operācija ALTHEA)
   EIROPAS SAVIENĪBAS PADOME,
   ņemot vērā Līgumu par Eiropas Savienību, un jo īpaši tā 24. pantu,
   ņemot vērā prezidentvalsts ieteikumu,
   tā kā:

               (1)

               2004. gada 12. jūlijā Padome pieņēma Vienoto rīcību 2004/570/KĀDP par Eiropas Savienības militāro operāciju Bosnijā un Hercegovinā (1).

               (2)

               Šīs Vienotās rīcības 11. panta 3. punkts paredz, ka saskaņā ar 24. pantu Līgumā par Eiropas Savienību noslēdz nolīgumu par sīki izstrādātiem noteikumiem attiecībā uz trešo valstu līdzdalību.

               (3)

               Saskaņā ar Padomes 2004. gada 13. septembra doto atļauju prezidentvalsts ar ģenerālsekretāra/Augstā pārstāvja palīdzību ir apspriedusi nolīgumu starp Eiropas Savienību un Šveices Konfederāciju par Šveices Konfederācijas dalību Eiropas Savienības militārajā krīzes vadības operācijā Bosnijā un Hercegovinā.

               (4)

               Minētais nolīgums būtu jāapstiprina,

         IR PIEŅĒMUSI ŠO LĒMUMU.
   1. pants
   Ar šo Eiropas Savienības vārdā ir apstiprināts nolīgums starp Eiropas Savienību un Šveices Konfederāciju par Šveices Konfederācijas dalību Eiropas Savienības militārajā krīzes vadības operācijā Bosnijā un Hercegovinā (operācija ALTHEA).
   Nolīguma teksts ir pievienots šim lēmumam.
   2. pants
   Padomes priekšsēdētājs ar šo ir pilnvarots iecelt personu, kas pilnvarota parakstīt šo nolīgumu, lai uzliktu saistības Eiropas Savienībai.
   3. pants
   Šis lēmums stājas spēkā tā pieņemšanas dienā.
   4. pants
   Šo lēmumu publicē Eiropas Savienības Oficiālajā Vēstnesī.

      Briselē, 2004. gada 20. decembrī

            Padomes vārdā —

            priekšsēdētājs

         P. VAN GEEL

      (1)  OV L 252, 28.7.2004., 10. lpp.
   NOLĪGUMS
   starp Eiropas Savienību un Šveices Konfederāciju par Šveices Konfederācijas dalību Eiropas Savienības militārajā krīzes vadības operācijā Bosnijā un Hercegovinā (operācija ALTHEA)
   EIROPAS SAVIENĪBA (ES),
   no vienas puses, un
   ŠVEICES KONFEDERĀCIJA,
   no otras puses,
   turpmāk – “Puses”,
   ŅEMOT VĒRĀ:

               —

               Apvienoto Nāciju Organizācijas Drošības padomes pieņemto 2004. gada 22. novembra Rezolūciju 1575 (2004), par EUFOR izveidi,

               —

               Eiropas Savienības Padomes pieņemto 2004. gada 25. novembra Lēmumu 2004/803/KĀDP par Eiropas Savienības militārās operācijas sākšanu Bosnijā un Hercegovinā (1),

               —

               Eiropas Savienības Padomes pieņemto 2004. gada 12. jūlija Vienoto rīcību 2004/570/KĀDP par Eiropas Savienības militāro operāciju Bosnijā un Hercegovinā (2),

               —

               uzaicinājumu Šveices Konfederācijai piedalīties ES vadītā operācijā,

               —

               spēku izveidošanas procesa veiksmīgu pabeigšanu un ES operācijas komandiera un ES Militārās komitejas ieteikumu piekrist Šveices Konfederācijas bruņoto spēku dalībai ES vadītajā operācijā,

               —

               Politikas un drošības komitejas 2004. gada 21. septembra Lēmumu BiH/1/2004 par Šveices Konfederācijas ieguldījumu Eiropas Savienības militārajā operācijā Bosnijā un Hercegovinā (3),

               —

               Politikas un drošības komitejas 2004. gada 29. septembra Lēmumu BiH/3/2004 par Eiropas Savienības militārās operācijas Bosnijā un Hercegovinā līdzdalībnieku komitejas izveidi (4),

         IR VIENOJUŠĀS PAR TURPMĀKO.
   1. pants
   Dalība operācijā
   1.   Šveices Konfederācija pievienojas 2004. gada 12. jūlija Vienotajai rīcībai 2004/570/KĀDP par Eiropas Savienības militāro operāciju Bosnijā un Hercegovinā un jebkurai vienotai rīcībai vai lēmumam, ar ko Eiropas Savienības Padome nolemj paplašināt ES militāro krīzes vadības operāciju, saskaņā ar šā nolīguma noteikumiem un jebkādiem prasītiem īstenošanas noteikumiem.
   2.   Šveices Konfederācijas ieguldījums ES militārajā krīzes vadības operācijā neskar Eiropas Savienības lēmumu pieņemšanas autonomiju.
   3.   Šveices Konfederācija nodrošina to, ka tās bruņotie spēki un personāls, kas piedalās ES militārā krīzes vadības operācijā, veic savus pienākumus atbilstīgi:

               —

               Vienotajai rīcībai 2004/570/KĀDP un iespējamiem vēlākiem grozījumiem,

               —

               operācijas plānam,

               —

               īstenošanas pasākumiem.

         4.   Šveices Konfederācijas operācijai norīkotie bruņotie spēki un personāls veic pienākumus un darbojas vienīgi ES militārās krīzes vadības operācijas interesēs.
   5.   Šveices Konfederācija laikus informē ES operācijas komandieri par jebkurām pārmaiņām attiecībā uz līdzdalību operācijā, tostarp par tās ieguldījuma atsaukšanu.
   2. pants
   Bruņoto spēku statuss
   1.   To bruņoto spēku un personāla statusu, ko Šveices Konfederācija norīko darbam ES militārajā krīzes vadības operācijā, reglamentē noteikumi par bruņoto spēku statusu, ja tādi pastāv, par ko vienojušās Eiropas Savienība un uzņēmējvalsts.
   2.   Uz štābu nosūtīto bruņoto spēku un personāla statusu un vadības elementus, kas izvietoti ārpus Bosnijas un Hercegovinas, reglamentē, štābam, attiecīgiem vadības elementiem un Šveices Konfederācijai savstarpēji vienojoties.
   3.   Neskarot šā panta 1. punktā minēto noteikumu par bruņoto spēku statusu, bruņotie spēki un personāls, kas piedalās ES militārajā krīzes vadības operācijā, paliek Šveices Konfederācijas jurisdikcijā.
   4.   Šveices Konfederācija ir atbildīga par to visu prasību izskatīšanu, kuras saistītas ar līdzdalību ES militārajā krīzes vadības operācijā un kuras iesniedz tās bruņotie spēki un personāls, vai kuras attiecas uz tās bruņotajiem spēkiem un personālu. Šveices Konfederācija ir atbildīga par jebkuras lietas ierosināšanu, jo īpaši par tiesvedības vai disciplināro procedūru sākšanu, pret jebkuriem tās bruņotajiem spēkiem un personāla pārstāvjiem saskaņā ar tās normatīvajiem aktiem.
   5.   Šveices Konfederācija apņemas nākt klajā ar paziņojumu par atteikšanos no prasībām pret jebkuru valsti, kas piedalās ES militārajā krīzes vadības operācijā, un apņemas to darīt, parakstot šo nolīgumu.
   6.   Eiropas Savienība apņemas nodrošināt, ka dalībvalstis nāk klajā ar paziņojumu par atteikšanos no prasībām saistībā ar Šveices Konfederācijas dalību ES militārajā krīzes vadības operācijā, un apņemas to darīt, parakstot šo nolīgumu.
   3. pants
   Slepena informācija
   1.   Šveices Konfederācija veic atbilstīgus pasākumus, lai nodrošinātu slepenas ES informācijas aizsardzību saskaņā ar Eiropas Savienības Padomes drošības noteikumiem, kas ietverti 2001. gada 19. marta Lēmumā 2001/264/EK (5), un saskaņā ar turpmākajām norādēm, ko sniegušas kompetentās iestādes, tostarp ES operācijas komandieris.
   2.   Ja ES un Šveices Konfederācija ir noslēgušas nolīgumu par slepenas informācijas apmaiņas drošības procedūrām, šāda nolīguma noteikumus piemēro saistībā ar ES militāro krīzes vadības operāciju.
   4. pants
   Komandķēde
   1.   Visi bruņotie spēki un personāls, kas piedalās ES militārajā krīzes vadības operācijā, paliek pilnīgā savas valsts iestāžu pakļautībā.
   2.   Valsts iestādes nodod operatīvo un taktisko vadību un/vai savu bruņoto spēku un personāla kontroli ES operācijas komandierim. ES operācijas komandierim ir tiesības savas pilnvaras deleģēt.
   3.   Šveices Konfederācijai ir tādas pašas tiesības un pienākumi attiecībā uz ikdienas operācijas vadību kā Eiropas Savienības dalībvalstīm, kas piedalās operācijā.
   4.   ES operācijas komandieris pēc konsultācijām ar Šveices Konfederāciju var jebkurā laikā pieprasīt Šveices Konfederācijas ieguldījuma atsaukšanu.
   5.   Šveices Konfederācija ieceļ vecāko militāro pārstāvi (VMP), kas pārstāv tās nacionālo kontingentu ES militārās krīzes vadības operācijas laikā. VMP apspriežas ar ES spēku komandieri par visiem jautājumiem, kas skar operāciju, un ir atbildīgs par kontingenta ikdienas disciplīnu.
   5. pants
   Finansiālie aspekti
   1.   Šveices Konfederācija uzņemas visas izmaksas, kas saistītas ar tās līdzdalību operācijā, izņemot tās izmaksas, ko sedz no kopējiem līdzekļiem, kā paredzēts šā nolīguma 1. panta 1. punktā minētajos juridiskajos instrumentos, kā arī Padomes 2004. gada 23. februāra Lēmumā 2004/197/KĀDP, ar ko paredz finansēšanas mehānismu to ES operāciju kopējiem izdevumiem, kuri saistīti ar militārajiem vai aizsardzības jautājumiem (6).
   2.   Ja noticis nāves gadījums, gūti ievainojumi, radīti zaudējumi vai noticis kaitējums fiziskām vai juridiskām personām no valsts(-īm), kurā(-ās) veic operāciju, Šveices Konfederācija, ja ir konstatēta tās atbildība, izmaksā kompensāciju saskaņā ar noteikumiem par bruņoto spēku statusu, ja tie piemērojami, kā minēts šā nolīguma 2. panta 1. punktā.
   6. pants
   Noteikumi par nolīguma īstenošanu
   Eiropas Savienības Padomes ģenerālsekretārs/Kopējās ārpolitikas un drošības politikas Augstais pārstāvis un Šveices Konfederācijas attiecīgā iestāde vienojas par jebkuriem tehniskiem un administratīviem pasākumiem, kas vajadzīgi, lai īstenotu šo nolīgumu.
   7. pants
   Noteikumu neievērošana
   Ja kāda no Pusēm neievēro tās saistības, kas noteiktas iepriekš minētajos pantos, otrai Pusei ir tiesības izbeigt šā nolīguma darbību, par to paziņojot vienu mēnesi iepriekš.
   8. pants
   Domstarpību izšķiršana
   Domstarpības par šā nolīguma interpretāciju vai piemērošanu Puses savstarpēji izšķir ar diplomātiskiem līdzekļiem.
   9. pants
   Spēkā stāšanās
   1.   Šis nolīgums stājas spēkā pirmā mēneša pirmajā dienā pēc tam, kad Puses ir paziņojušas viena otrai par šim nolūkam vajadzīgo iekšējo procedūru pabeigšanu.
   2.   Šo nolīgumu piemēro pagaidu kārtībā, sākot no tā parakstīšanas dienas.
   3.   Šis nolīgums paliek spēkā, kamēr Šveices Konfederācija sniedz ieguldījumu operācijas darbībā.

      Briselē, 2004. gada 22. decembrī, angļu valodā četros eksemplāros.

            Eiropas Savienības vārdā

            Šveices Konfederācijas vārdā

      (1)  OV L 353, 27.11.2004., 21. lpp.

      (2)  OV L 252, 28.7.2004., 10. lpp.

      (3)  OV L 324, 27.10.2004., 20. lpp.

      (4)  OV L 325, 28.10.2004., 64. lpp.

      (5)  OV L 101, 11.4.2001., 1. lpp.

      (6)  OV L 63, 28.2.2004., 68. lpp.
   Nolīguma 2. panta 5. un 6. punktā minētās
   DEKLARĀCIJAS
   ES dalībvalstu deklarācija:
   Piemērojot ES 2004. gada 12. jūlija Vienoto rīcību 2004/570/KĀDP par Eiropas Savienības militāro operāciju Bosnijā un Hercegovinā, ES dalībvalstis centīsies, ciktāl pieļauj to iekšējās tiesiskās sistēmas, cik vien iespējams atteikties no prasībām pret Šveices Konfederāciju to personāla ievainošanas vai nāves gadījumā vai gadījumā, ja tām ir radīti zaudējumi vai bojāts to īpašums, ko izmanto ES krīzes vadības operācijā, ja šāds ievainojums, nāve, zaudējums vai bojājums:

               —

               radies Šveices Konfederācijas norīkotā personāla darbības dēļ, pildot pienākumus saistībā ar ES krīzes vadības operāciju, izņemot rupjas nolaidības vai tīša noteikumu pārkāpuma gadījumā, vai

               —

               radies, izmantojot jebkādu īpašumu, kas pieder Šveices Konfederācijai, ja šis īpašums ir izmantots saistībā ar operāciju, un izņemot gadījumus, kuros personāls no Šveices Konfederācijas, kas darbojas ES krīzes vadības operācijā un izmanto šo īpašumu, ir vainojams rupjā nolaidībā vai tīšā noteikumu pārkāpumā.

         Šveices Konfederācijas deklarācija:
   Piemērojot ES 2004. gada 12. jūlija Vienoto rīcību 2004/570/KĀDP par Eiropas Savienības militāro operāciju Bosnijā un Hercegovinā, Šveices Konfederācija centīsies, ciktāl pieļauj tās iekšējā tiesiskā kārtība, cik vien iespējams atteikties no prasībām pret jebkuru citu valsti, kas iesaistīta ES krīzes vadības operācijā, tās personāla ievainošanas vai nāves gadījumā vai gadījumā, ja tai ir radīti zaudējumi vai bojāts tās īpašums, ko izmanto ES krīzes vadības operācijā, ja šāds ievainojums, nāve, zaudējums vai bojājums:

               —

               radies personāla darbības dēļ, pildot pienākumus saistībā ar ES krīzes vadības operāciju, izņemot rupjas nolaidības vai tīša noteikumu pārkāpuma gadījumā, vai

               —

               radies, izmantojot jebkādu īpašumu, kas pieder valstīm, kuras piedalās ES krīzes vadības operācijā, ja vien šis īpašums ir izmantots saistībā ar operāciju, kā arī, izņemot gadījumus, ja personāls, kas darbojas ES operācijā krīzes vadībai un izmanto šo īpašumu, ir vainojams rupjā nolaidībā vai tīšā noteikumu pārkāpumā.


               27.9.2016

               LV

               Eiropas Savienības Oficiālais Vēstnesis

               C 353/106

         P8_TA(2015)0191
   Pieprasījums atcelt Viktor Uspaskich deputāta imunitāti
   Eiropas Parlamenta 2015. gada 19. maija lēmums par pieprasījumu atcelt Viktor Uspaskich imunitāti (2014/2203(IMM))
   (2016/C 353/16)

      Eiropas Parlaments,

               —

               ņemot vērā pieprasījumu atcelt Viktor Uspaskich imunitāti, kuru Lietuvas ģenerālprokurors nosūtījis 2014. gada 1. oktobrī un par kuru paziņots 2014. gada 12. novembra plenārsēdē,

               —

               pēc Viktor Uspaskich uzklausīšanas saskaņā ar Reglamenta 9. panta 5. punktu,

               —

               ņemot vērā 7. protokola par privilēģijām un imunitāti Eiropas Savienībā 8. un 9. pantu, kā arī 1976. gada 20. septembra Akta par Eiropas Parlamenta deputātu ievēlēšanu tiešās vispārējās vēlēšanās 6. panta 2. punktu,

               —

               ņemot vērā Eiropas Savienības Tiesas 1964. gada 12. maija, 1986. gada 10. jūlija, 2008. gada 15. un 21. oktobra, 2010. gada 19. marta, 2011. gada 6. septembra un 2013. gada 17. janvāra spriedumu (1),

               —

               ņemot vērā Lietuvas Republikas Konstitūcijas 62. pantu,

               —

               ņemot vērā Reglamenta 5. panta 2. punktu, 6. panta 1. punktu un 9. pantu,

               —

               ņemot vērā Juridiskās komitejas ziņojumu (A8-0149/2015),

               A.

               tā kā Lietuvas ģenerālprokurors ir pieprasījis atcelt Eiropas Parlamenta deputāta Viktor Uspaskich parlamentāro imunitāti saistībā ar pirmstiesas izmeklēšanu par iespējamu noziedzīgu nodarījumu;

               B.

               tā kā saskaņā ar 7. protokola par privilēģijām un imunitāti Eiropas Savienībā 9. pantu Eiropas Parlamenta deputātiem savas valsts teritorijā ir tāda pati imunitāte, kāda ir piešķirta šīs valsts parlamenta deputātiem;

               C.

               tā kā Lietuvas Republikas Konstitūcijas 62. pantā un Seima statūtu 22. panta 3. punktā ir noteikts, ka pret Seima deputātu nedrīkst sākt kriminālprocesu un viņu nedrīkst arestēt vai pakļaut citādiem personas brīvības ierobežojumiem, ja Seims tam nav devis piekrišanu, izņemot in flagrante delicto gadījumus;

               D.

               tā kā Viktor Uspaskich ir apsūdzēts necieņā pret tiesu saskaņā ar Lietuvas Republikas Kriminālkodeksa 232. pantu;

               E.

               tā kā šajā lietā nav gūti pierādījumi par fumus persecutionis, proti, nav pietiekami pamatotu aizdomu par to, ka juridiskais process ir sākts, lai kaitētu deputāta politiskajai darbībai,

               1.

               nolemj atcelt Viktor Uspaskich deputāta imunitāti;

               2.

               uzdod priekšsēdētājam šo lēmumu un atbildīgās komitejas ziņojumu nekavējoties nosūtīt Lietuvas ģenerālprokuroram un Viktor Uspaskich.

      (1)  Tiesas 1964. gada 12. maija spriedums, Wagner/Fohrmann un Krier, 101/63, ECLI:EU:C:1964:28; Tiesas 1986. gada 10. jūlija spriedums, Wybot/Faure u. c., 149/85, ECLI:EU:C:1986:310; Vispārējās tiesas 2008. gada 15. oktobra spriedums, Mote/Parlaments, T-345/05, ECLI:EU:T:2008:440; Tiesas 2008. gada 21. oktobra spriedumi, Marra/De Gregorio un Clemente, C-200/07 un C-201/07, ECLI:EU:C:2008:579; Tiesas 2010. gada 19. marta spriedums, Gollnisch/Parlaments, T-42/06, ECLI:EU:T:2010:102; Tiesas 2011. gada 6. septembra spriedums, Patriciello, C-163/10, ECLI: EU:C:2011:543; Vispārējās tiesas 2013. gada 17. janvāra spriedumi, Gollnisch/Parlaments, T-346/11 un T-347/11, ECLI:EU:T:2013:23.


title: 2005/125/EK: Komisijas Lēmums (2005. gada 11. februāris) par 2002. gadā sākto Prunus domestica pavairošanas un stādāmā materiāla salīdzinošo pētījumu un testu turpināšanu Kopienā 2005. gadā saskaņā ar Padomes Direktīvu 92/34/EEK

text:
               12.2.2005

               LV

               Eiropas Savienības Oficiālais Vēstnesis

               L 42/29

      KOMISIJAS LĒMUMS

   (2005. gada 11. februāris)
   par 2002. gadā sākto Prunus domestica pavairošanas un stādāmā materiāla salīdzinošo pētījumu un testu turpināšanu Kopienā 2005. gadā saskaņā ar Padomes Direktīvu 92/34/EEK
   (2005/125/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1992. gada 28. aprīļa Direktīvu 92/34/EEK par tirdzniecību ar augļaugu pavairošanas materiālu un augļaugiem, kas paredzēti augļu ražošanai (1),
   ņemot vērā Komisijas 2001. gada 12. decembra Lēmumu 2001/896/EK, ar ko nosaka režīmu Kopienas salīdzinošo pētījumu un testu veikšanai attiecībā uz augļaugu pavairojamo un stādāmo materiālu saskaņā ar Padomes Direktīvu 92/34/EEK (2), un jo īpaši tā 2. pantu,
   tā kā:

               (1)

               Lēmumā 2001/896/EK nosaka salīdzinošo pētījumu un testu kārtību, kas no 2002. līdz 2006. gadam veicami saskaņā ar Direktīvu 92/34/EEK attiecībā uz Prunus domestica.

               (2)

               Pētījumi un testi, kas veikti no 2002. līdz 2004. gadam, jāturpina 2005. gadā,

         IR NOLĒMUSI ŠĀDI.
   Vienīgais pants
   Kopienas 2002. gadā sāktos Prunus domestica pavairošanas un stādāmā materiāla salīdzinošos pētījumus un testus turpina 2005. gadā saskaņā ar Lēmumu 2001/896/EK.

      Briselē, 2005. gada 11. februārī

            Komisijas vārdā —

            Komisijas loceklis

         Markos KYPRIANOU

      (1)  OV L 157, 10.6.1992., 10. lpp. Direktīvā jaunākie grozījumi izdarīti ar Direktīvu 2003/111/EK (OV L 311, 27.11.2003., 12. lpp.).

      (2)  OV L 331, 15.12.2001., 95. lpp.


title: 2010/51/: Eiropas Parlamenta, Padomes un Komisijas ģenerālsekretāru, Tiesas sekretāra, Revīzijas palātas, Eiropas Ekonomikas un sociālo lietu komitejas, Reģionu komitejas un Eiropas Ombuda ģenerālsekretāru lēmums ( 2010. gada 19. janvāris ), ar ko groza Lēmumu 2002/621/EK par Eiropas Kopienu Personāla atlases biroja uzbūvi un darbību

text:
               30.1.2010

               LV

               Eiropas Savienības Oficiālais Vēstnesis

               L 26/24

         EIROPAS PARLAMENTA, PADOMES UN KOMISIJAS ĢENERĀLSEKRETĀRU, TIESAS SEKRETĀRA, REVĪZIJAS PALĀTAS, EIROPAS EKONOMIKAS UN SOCIĀLO LIETU KOMITEJAS, REĢIONU KOMITEJAS UN EIROPAS OMBUDA ĢENERĀLSEKRETĀRU LĒMUMS
   (2010. gada 19. janvāris),
   ar ko groza Lēmumu 2002/621/EK par Eiropas Kopienu Personāla atlases biroja uzbūvi un darbību
   (2010/51/ES)
   EIROPAS PARLAMENTA, EIROPAS SAVIENĪBAS PADOMES UN EIROPAS KOMISIJAS ĢENERĀLSEKRETĀRI, EIROPAS SAVIENĪBAS TIESAS SEKRETĀRS, REVĪZIJAS PALĀTAS, EIROPAS EKONOMIKAS UN SOCIĀLO LIETU KOMITEJAS, REĢIONU KOMITEJAS UN EIROPAS OMBUDA ĢENERĀLSEKRETĀRI,
   ņemot vērā Eiropas Kopienu Civildienesta noteikumus un Eiropas Kopienu pārējo darbinieku nodarbināšanas kārtību, kas noteikti ar Padomes Regulu (EEK, Euratom, EOTK) Nr. 259/68 (1),
   ņemot vērā Eiropas Parlamenta, Padomes, Komisijas, Tiesas, Revīzijas palātas, Ekonomikas un sociālo lietu komitejas, Reģionu komitejas un Eiropas ombuda 2002. gada 25. jūlija Lēmumu 2002/620/EK par Eiropas Kopienu Personāla atlases biroja izveidi (2) un jo īpaši tā 5. pantu,
   pēc apspriešanās ar Civildienesta noteikumu komiteju,
   tā kā:

               (1)

               2002. gada 25. jūlija Lēmuma par Eiropas Kopienu Personāla atlases biroja uzbūvi un darbību 7. pantā (Darbinieku iecelšana amatā) nav paredzēta iespēja izmantot līgumdarbiniekus atbilstīgi Eiropas Kopienu pārējo darbinieku nodarbināšanas kārtības 3.a panta 1. punkta c) apakšpunktam, jo šis pēdējais noteikums tika pieņemts tikai pēc minētā lēmuma ar Padomes Regulu (EK, Euratom) Nr. 723/2004 (3).

               (2)

               Pieredze ir parādījusi, ka ir jāļauj uz nenoteiktu termiņu atjaunot līgumdarbinieku darba līgumus, kad tas nepieciešams dienesta intereses, jo īpaši situācijās, kad, ņemot vērā Biroja uzdevumu ilgumu un/vai specifiku, šo līgumu atjaunošana uz nenoteiktu termiņu ļauj Birojam saglabāt savus pieredzējušus darbiniekus, kuri ir spējīgi nodrošināt Biroja uzdevumu izpildes nepārtrauktību un efektivitāti.

               (3)

               Līgumdarbinieku izmantošana notiks saskaņā ar ierobežojumiem, kas paredzēti Eiropas Kopienu pārējo darbinieku nodarbināšanas kārtības 3.a panta 2. punktā.

               (4)

               Līgumdarbinieku izmantošana notiks, ņemot vērā Biroja ikgadējā budžetā paredzētās apropriācijas, un tā ir jāapstiprina EPSO administratīvajai padomei, kurā ir pārstāvētas Eiropas Savienības visas iestādes un novērotāju statusā – Eiropas Datu aizsardzības uzraudzītāja pārstāvis un personāla pārstāvji,

         IR PIEŅĒMUŠI ŠO LĒMUMU.
   1. pants
   Eiropas Parlamenta, Padomes un Komisijas ģenerālsekretāru, Tiesas sekretāra, Revīzijas palātas, Ekonomikas un sociālo lietu komitejas un Reģionu komitejas ģenerālsekretāru un Eiropas ombuda pārstāvja 2002. gada 25. jūlija Lēmuma 2002/621/EK par Eiropas Kopienu Personāla atlases biroja uzbūvi un darbību (4) 7. pantā iekļauj šādu 4.a punktu:

      “4.a.   Saskaņā ar Eiropas Kopienu pārējo darbinieku nodarbināšanas kārtības 3.a panta 1. punkta c) apakšpunktu Birojs var izmantot līgumdarbiniekus uzdevumu veikšanai ierēdņu vai pagaidu darbinieku uzraudzībā. Līgumdarbinieku izmantošana notiek, ņemot vērā Biroja ikgadējā budžetā paredzētās iespējas, pamatojoties uz ieņēmumu un izdevumu tāmi, ko iepriekš pieņēmusi EPSO Administratīvā padome.”

   2. pants
   Stāšanās spēkā
   Šis lēmums stājas spēkā dienā, kad to publicē Eiropas Savienības Oficiālajā Vēstnesī.

            Eiropas Parlamenta vārdā –

            ģenerālsekretārs

         Klaus WELLE

            Padomes vārdā –

            ģenerālsekretārs

         Pierre DE BOISSIEU

            Komisijas vārdā –

            ģenerālsekretāre

         Catherine DAY

            Tiesas vārdā –

            Tiesas sekretārs

         Roger GRASS

            Revīzijas palātas vārdā –

            ģenerālsekretārs

         Eduardo RUIZ GARCÍA

            Ekonomikas un sociālo lietu komitejas vārdā –

            ģenerālsekretārs

         Martin WESTLAKE

            Reģionu komitejas vārdā –

            ģenerālsekretārs

         Gerhard STAHL

            Eiropas Ombuda vārdā –

            ģenerālsekretārs

         Ian HARDEN

      (1)  OV L 56, 4.3.1968., 1. lpp.

      (2)  OV L 197, 26.7.2002., 53. lpp.

      (3)  OV L 124, 27.4.2004., 1. lpp.

      (4)  OV L 197, 26.7.2002., 56. lpp.


title: 2014/573/ES: Eiropas Parlamenta Lēmums ( 2014. gada 3. aprīlis ) par Eiropas Banku iestādes 2012. finanšu gada budžeta izpildes apstiprināšanu

text:
               5.9.2014

               LV

               Eiropas Savienības Oficiālais Vēstnesis

               L 266/191

         EIROPAS PARLAMENTA LĒMUMS
   (2014. gada 3. aprīlis)
   par Eiropas Banku iestādes 2012. finanšu gada budžeta izpildes apstiprināšanu
   (2014/573/ES)
   EIROPAS PARLAMENTS,

               —

               ņemot vērā Eiropas Banku iestādes 2012. finanšu gada galīgos pārskatus,

               —

               ņemot vērā Revīzijas palātas ziņojumu par Eiropas Banku iestādes 2012. finanšu gada pārskatiem ar Iestādes atbildēm (1),

               —

               ņemot vērā Padomes 2014. gada 18. februāra ieteikumu (05849/2014 – C7-0054/2014),

               —

               ņemot vērā Līguma par Eiropas Savienības darbību 319. pantu,

               —

               ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (2), un jo īpaši tās 185. pantu,

               —

               ņemot vērā Eiropas Parlamenta un Padomes 2012. gada 25. oktobra Regulu (ES, Euratom) Nr. 966/2012 par finanšu noteikumiem, ko piemēro Savienības vispārējam budžetam, un par Padomes Regulas (EK, Euratom) Nr. 1605/2002 atcelšanu (3) un jo īpaši tās 208. pantu,

               —

               ņemot vērā Eiropas Parlamenta un Padomes 2010. gada 24. novembra Regulu (ES) Nr. 1093/2010 (4), ar ko izveido Eiropas Uzraudzības iestādi (Eiropas Banku iestādi), un jo īpaši tās 64. pantu,

               —

               ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (5),

               —

               ņemot vērā Komisijas 2013. gada 30. septembra Deleģēto regulu (ES) Nr. 1271/2013 par finanšu pamatregulu struktūrām, kas minētas Eiropas Parlamenta un Padomes Regulas (ES, Euratom) Nr. 966/2012 208. pantā (6), un jo īpaši tās 108. pantu,

               —

               ņemot vērā Reglamenta 77. pantu un VI pielikumu,

               —

               ņemot vērā Budžeta kontroles komitejas ziņojumu un Ekonomikas un monetārās komitejas atzinumu (A7-0220/2014),

               1.

               sniedz Eiropas Banku iestādes izpilddirektoram apstiprinājumu par iestādes 2012. finanšu gada budžeta izpildi;

               2.

               izklāsta savus konstatējumus turpmāk tekstā iekļautajā rezolūcijā;

               3.

               uzdod priekšsēdētājam šo lēmumu un rezolūciju, kas ir tā neatņemama daļa, nosūtīt Eiropas Banku iestādes izpilddirektoram, Padomei, Komisijai un Revīzijas palātai, kā arī nodrošināt to publicēšanu Eiropas Savienības Oficiālajā Vēstnesī (L sērijā).

            Priekšsēdētājs

         Martin SCHULZ

            Ģenerālsekretārs

         Klaus WELLE

      (1)  OV C 365, 13.12.2013., 80. lpp.

      (2)  OV L 248, 16.9.2002., 1. lpp.

      (3)  OV L 298, 26.10.2012., 1. lpp.

      (4)  OV L 331, 15.12.2010., 12. lpp.

      (5)  OV L 357, 31.12.2002., 72. lpp.

      (6)  OV L 328, 7.12.2013., 42. lpp.


title: 2005/929/EK: Padomes lēmums ( 2005. gada 13. decembris ), lai noslēgtu Nolīgumu vēstuļu apmaiņas veidā starp Eiropas Kopienu un Korejas Republiku atbilstīgi 1994. gada Vispārējās vienošanās par tarifiem un tirdzniecību (VVTT) XXIV panta 6. punktam un XXVIII pantam

text:
               23.12.2005

               LV

               Eiropas Savienības Oficiālais Vēstnesis

               L 340/61

         PADOMES LĒMUMS
   (2005. gada 13. decembris),
   lai noslēgtu Nolīgumu vēstuļu apmaiņas veidā starp Eiropas Kopienu un Korejas Republiku atbilstīgi 1994. gada Vispārējās vienošanās par tarifiem un tirdzniecību (VVTT) XXIV panta 6. punktam un XXVIII pantam
   (2005/929/EK)
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu, un jo īpaši tā 133. pantu saistībā ar 300. panta 2. punkta pirmās daļas pirmo teikumu,
   ņemot vērā Komisijas priekšlikumu,
   tā kā:

               (1)

               Padome 2004. gada 22. martā pilnvaroja Komisiju saskaņā ar 1994. gada Vispārējās vienošanās par tarifiem un tirdzniecību (VVTT) XXIV panta 6. punktu uzsākt sarunas ar dažām citām Pasaules Tirdzniecības Organizācijas dalībvalstīm saistībā ar Čehijas Republikas, Igaunijas Republikas, Kipras Republikas, Latvijas Republikas, Lietuvas Republikas, Ungārijas Republikas, Maltas Republikas, Polijas Republikas, Slovēnijas Republikas un Slovākijas Republikas pievienošanos Eiropas Savienībai.

               (2)

               Komisija veica sarunas, apspriežoties ar komiteju, kas izveidota ar Līguma 133. pantu, un pamatojoties uz Padomes pieņemtajām sarunu direktīvām.

               (3)

               Komisija ir noslēgusi sarunas, sagatavojot Nolīgumu vēstuļu apmaiņas veidā starp Eiropas Kopienu un Korejas Republiku atbilstīgi VVTT 1994 XXIV panta 6. punktam un XXVIII pantam. Tādēļ šis Nolīgums ir jāapstiprina,

         IR NOLĒMUSI ŠĀDI.
   1. pants
   Ar šo Kopienas vārdā tiek apstiprināts Nolīgums vēstuļu apmaiņas veidā starp Eiropas Kopienu un Korejas Republiku atbilstīgi VVTT 1994 XXIV panta 6. punktam un XXVIII pantam par īpašu koncesiju atcelšanu saistībā ar Čehijas Republikas, Igaunijas Republikas, Kipras Republikas, Latvijas Republikas, Lietuvas Republikas, Ungārijas Republikas, Maltas Republikas, Polijas Republikas, Slovēnijas Republikas un Slovākijas Republikas sarakstu atcelšanu, tām pievienojoties Eiropas Savienībai.
   Nolīguma vēstuļu apmaiņas veidā teksts ir pievienots šim lēmumam.
   2. pants
   Ar šo Padomes priekšsēdētājs tiek pilnvarots norīkot personu(-as), kam ir tiesības Kopienas vārdā parakstīt Nolīgumu, lai tas kļūtu saistošs Kopienai (1).

      Briselē, 2005. gada 13. decembrī

            Padomes vārdā —

            Priekšsēdētājs

         J. GRANT

      (1)  Nolīguma stāšanās spēkā diena tiks publicēta Eiropas Savienības Oficiālajā Vēstnesī.
    ---documentbreak---

               23.12.2005

               LV

               Eiropas Savienības Oficiālais Vēstnesis

               L 340/62

         NOLĪGUMS
   vēstuļu apmaiņas veidā starp Eiropas Kopienu un Korejas republiku atbilstīgi 1994. gada vispārējās vienošanās par tarifiem un tirdzniecību (VVTT) XXIV panta 6. punktam un XXVIII pantam
   Briselē, 2005. gada 13. decembrī
   Godātais kungs!
   Pēc uzsāktajām Eiropas Kopienu (EK) un Korejas Republikas sarunām saskaņā ar VVTT 1994 XXIV panta 6. punktu un XXVIII pantu par grozījumiem koncesijās Čehijas Republikas, Igaunijas Republikas, Kipras Republikas, Latvijas Republikas, Lietuvas Republikas, Ungārijas Republikas, Maltas Republikas, Polijas Republikas, Slovēnijas Republikas un Slovākijas Republikas sarakstos saistībā ar to pievienošanos EK, Eiropas Kopienas un Korejas Republika, lai noslēgtu sarunas, kas uzsāktas pēc EK 2004. gada 19. janvāra paziņojuma PTO atbilstīgi VVTT 1994 XXIV panta 6. punktam, ir vienojušās par turpmāko.
   EK piekrīt iepriekšējā sarakstā noteiktās saistības iekļaut sarakstā, kas attiecas uz 25 EK valstu muitas teritoriju.
   EK piekrīt piemērot šādas samazinātas likmes:

               8525 40 99: piemēro samazinātu likmi 12,5 %,

               3903 19 00: piemēro samazinātu likmi 4 %,

               8521 10 30: piemēro samazinātu likmi 13,0 %,

               8527 31 91: piemēro samazinātu likmi 11,4 %.

         Iepriekš norādītās samazinātās likmes jāpiemēro trīs gadus vai līdz dienai, kad, īstenojot Dohas attīstības darba kārtību, sasniedz minēto tarifu, atkarībā no tā, kurš nosacījums izpildās ātrāk. Zemākā likme attiecībā uz 8525 40 99 jāpiemēro četrus gadus vai līdz dienai, kad, īstenojot Dohas attīstības darba kārtību, sasniedz minēto tarifu, atkarībā no tā, kurš nosacījums izpildās ātrāk. Iepriekš norādītie laikposmi sākas īstenošanas dienā.
   Šis Nolīgums stājas spēkā dienā, kad EK, pēc tam, kad abas līgumslēdzējas puses to pārbaudījušas saskaņā ar to attiecīgajām procedūrām, saņēmusi pienācīgi sagatavotu Korejas Republikas apstiprinājuma vēstuli. EK apņemas veikt visu iespējamo, lai nodrošinātu, ka attiecīgie īstenošanas pasākumi stājas spēkā ne vēlāk kā 2006. gada 1. janvārī.
   Godātais kungs, lūdzu pieņemiet manus visdziļākās cieņas apliecinājumus!

         Eiropas Kopienas vārdā

   Briselē, 2005. gada 13. decembrī
   Godātais kungs!
   Atbilde tiek sniegta uz Jūsu vēstuli ar šādu tekstu:
   “Pēc uzsāktajām Eiropas Kopienu (EK) un Korejas Republikas sarunām saskaņā ar VVTT 1994 XXIV panta 6. punktu un XXVIII pantu par grozījumiem koncesijās Čehijas Republikas, Igaunijas Republikas, Kipras Republikas, Latvijas Republikas, Lietuvas Republikas, Ungārijas Republikas, Maltas Republikas, Polijas Republikas, Slovēnijas Republikas un Slovākijas Republikas sarakstos saistībā ar to pievienošanos EK, Eiropas Kopienas un Korejas Republika, lai noslēgtu sarunas, kas uzsāktas pēc EK 2004. gada 19. janvāra paziņojuma PTO atbilstīgi VVTT 1994 XXIV panta 6. punktam, ir vienojušās par turpmāko.
   EK piekrīt iepriekšējā sarakstā noteiktās saistības iekļaut sarakstā, kas attiecas uz 25 EK valstu muitas teritoriju.
   EK piekrīt piemērot šādas samazinātas likmes:

               8525 40 99: piemēro samazinātu likmi 12,5 %,

               3903 19 00: piemēro samazinātu likmi 4 %,

               8521 10 30: piemēro samazinātu likmi 13,0 %,

               8527 31 91: piemēro samazinātu likmi 11,4 %.

         Iepriekš norādītās samazinātās likmes jāpiemēro trīs gadus vai līdz dienai, kad, īstenojot Dohas attīstības darba kārtību, sasniedz minēto tarifu, atkarībā no tā, kurš nosacījums izpildās ātrāk. Zemākā likme attiecībā uz 8525 40 99 jāpiemēro četrus gadus vai līdz dienai, kad, īstenojot Dohas attīstības darba kārtību, sasniedz minēto tarifu, atkarībā no tā, kurš nosacījums izpildās ātrāk. Iepriekš norādītie laikposmi sākas īstenošanas dienā.
   Šis Nolīgums stājas spēkā dienā, kad EK, pēc tam, kad abas līgumslēdzējas puses to pārbaudījušas saskaņā ar to attiecīgajām procedūrām, saņēmusi pienācīgi sagatavotu Korejas Republikas apstiprinājuma vēstuli. EK apņemas veikt visu iespējamo, lai nodrošinātu, ka attiecīgie īstenošanas pasākumi stājas spēkā ne vēlāk kā 2006. gada 1. janvārī.”
   Man ir tas gods apstiprināt, ka mana valdība piekrīt Jūsu vēstules saturam.
   Godātais kungs, lūdzu pieņemiet manus visdziļākās cieņas apliecinājumus!

         Korejas Republikas vārdā


title: Padomes Lēmums (1984. gada 29. jūnijs) par struktūrām un kārtību Kopienas pētniecības, tehnoloģijas attīstības un demonstrācijas pasākumu vadībai un koordinēšanai

text:
Svarīgs juridisks paziņojums

|

31984D0338

Oficiālais Vēstnesis L 177 , 04/07/1984 Lpp. 0025 - 0028 Speciālizdevums somu valodā: Nodaļa 16 Sējums 1 Lpp. 0067  Speciālizdevums spāņu valodā: Nodaļa 12 Sējums 4 Lpp. 0116  Speciālizdevums zviedru valodā: Nodaļa 16 Sējums 1 Lpp. 0067  Speciālizdevums portugāļu valodā Nodaļa 12 Sējums 4 Lpp. 0116

		Padomes lēmums(1984. gada 29. jūnijs)par struktūrām un kārtību Kopienas pētniecības, tehnoloģijas attīstības un demonstrācijas pasākumu vadībai un koordinēšanai(84/338/Euratom, EOTK, EEK)EIROPAS KOPIENU PADOME,ņemot vērā Eiropas Kopienu dibināšanas līgumus,ņemot vērā Komisijas projektu [1],ņemot vērā Eiropas Parlamenta atzinumu [2],ņemot vērā Ekonomikas un sociālo lietu komitejas atzinumu [3],tā kā Padome 1974. gada 14. janvārī pieņēma Lēmumu par valstu politikas koordinēšanu un Kopienu interesējošu darbību noteikšanu zinātnes un tehnoloģijas jomā [4];tā kā Komisija nosūtīja Padomei ar 1982. gada 21. decembri datētu paziņojumu, kurā izklāstīta Eiropas zinātniskā un tehniskā stratēģija (bāzes programma laikposmam no 1984. gada līdz 1987. gadam);tā kā 1983. gada 25. jūlijā Padome pieņēma Lēmumu par Kopienas zinātniskās izpētes, attīstības un demonstrēšanas pasākumu bāzes programmām un par pirmo bāzes programmu laikposmam no 1984. gada līdz 1987. gadam [5];tā kā gadījumā, ja Komisijas ierosinātā stratēģija tiks apstiprināta, ir ļoti svarīgi, lai vadības un koordinēšanas struktūras un procedūras tiktu atzītas, tādējādi panākot lielāku Kopienas iestāžu efektivitāti un, jo īpaši, pastāvošās sistēmas racionalizēšanu;tā kā ir ņemts vērā atzinums, ko sniegusi Komiteja zinātniskās un tehniskās pētniecības jautājumos (KZTP),IR PIEŅĒMUSI ŠO LĒMUMU.1. pantsAr šo Komisijā tiek nodibinātas vadības un koordinēšanas padomdevējas komitejas, turpmāk tekstā sauktas "VKPK", kas uzskaitītas pielikumā.Šis saraksts tiks pārskatīts un papildināts pēc vajadzības, ņemot vērā jaunos programmatiskos lēmumus.2. pants1. VKPK uzdevums ir palīdzēt Komisijai noteikt un sagatavot pētniecības, tehnoloģijas attīstības un demonstrācijas pasākumus, kā arī vadīt un koordinēt funkcijas, kas saistītas ar Kopienas zinātniskās un tehniskās stratēģijas īstenošanu.2. VKPK veic šādas funkcijas:a) informē un konsultē Komisiju par zinātnes un tehnikas jautājumiem savas kompetences jomās;b) regulāri salīdzina valstu zinātniskās pētniecības un tehnoloģiskās attīstības programmas Kopienu interesējošās jomās un nodrošina Komisiju ar informāciju par šo salīdzinājumu, lai noteiktu koordinēšanas pasākumus, kas būtu īstenojami dalībvalstīs;c) pamatojoties uz zinātniskajiem un tehniskajiem mērķiem, kas izvirzīti bāzes programmā, palīdz Komisijai noteikt un izvēlēties tās tēmas un darbības, uz kurām varētu attiecināt Kopienas pētniecības, tehnoloģijas attīstības un demonstrācijas pasākumus;d) veicina Kopienas pētniecības, tehnoloģijas attīstības un demonstrācijas programmu, par kurām atbild Komisija, optimālu izpildi un, jo īpaši, sīki izstrādātu projektu un to atlases raksturojumu, kā arī novērtē rezultātus un nodrošina labāku saistību starp programmu īstenošanu Kopienas līmenī un atbilstošo pētniecības un tehnoloģijas attīstīšanas darbu, ko dalībvalstis veic pašas pēc savas ierosmes;e) formulē atzinumus par zinātnisko un tehnisko sadarbību, kas paredzēta starp Eiropas Kopienām, trešām valstīm un/vai starptautiskām organizācijām konkrētajās jomās, ar kurām tās saistītas.3. pants1. Katru VKPK ieceļ Komisija, pamatojoties uz dalībvalstu izvirzītajām kandidatūrām.2. Katrā VKPK ir:- divi pārstāvji no katras dalībvalsts, kuru pilnvaru laiks ir četri gadi un kuriem palīdz vai kurus aizvieto valstu speciālisti, pamatojoties uz nosacījumiem, kas norādīti 4. pantā,- divi Komisijas pārstāvji, kuriem palīdz vai kurus aizvieto citi pārstāvji, pamatojoties uz nosacījumiem, kas norādīti 4. pantā,- viens priekšsēdētājs.3. Katras VKPK priekšsēdētājs tiek ievēlēts no dalībvalstu pārstāvju vidus saskaņā ar reglamentu. Viņa pilnvaru laiks ir divi gadi, un viņu var ievēlēt uz vēl vienu termiņu. Dalībvalsts, no kuras ievēlēts priekšsēdētājs, ieceļ vienu personu par viņa vietnieku.4. Sekretariāta pakalpojumus nodrošina Komisija.5. Katra VKPK pieņem savu reglamentu.6. Katra VKPK rīko sanāksmi vismaz vienu reizi gadā.4. pantsVKPK organizē savu darbu tā, lai saņemtu speciālistu padomu, ko tā var prasīt, un lai tiktos dažādā sastāvā, atbilstīgi veicamo uzdevumu raksturam. Šajā nolūkā katru dalībvalsti un Komisiju katrā VKPK sanāksmē var pārstāvēt ne vairāk par trim personām, kuras izvēlas no tiem pārstāvjiem un speciālistiem, kas minēti 3. pantā.5. pants1. VKPK var izveidot ad hoc darba grupas ar skaidri noteiktu kompetenci un ierobežotu darbības termiņu.2. Ad hoc darba grupu priekšsēdētāji ir VKPK locekļi. Tajās ir ne vairāk kā divi locekļi no katras dalībvalsts un divi Komisijas pārstāvji.6. pantsKomisija raugās, lai tiktu veikti pasākumi, kas nodrošina visu vajadzīgo saistību starp VKPK. VKPK atzinumos iekļauj visas mazākuma nostājas. Komisija šos atzinumus sistemātiski nodod tālāk Parlamentam un Padomei.7. pantsa) To komiteju, kuras minētas:- 3. pantā Padomes Lēmumā (1978. gada 6. marts) par urāna izpēti un ieguvi (78/264/Euratom) [6], kurā grozījumi izdarīti ar Lēmumu 81/364/Euratom [7],- 4. pantā Padomes Lēmumā (1984. gada 31. janvāris) par kodoliekārtu nojaukšanu (84/60/Euratom) [8],- 4. pantā Padomes Lēmumā (1979. gada 27. marts) par termisko ūdens reaktoru drošību (79/345/Euratom) [9],- 5. pantā Padomes Lēmumā (1981. gada 3. marts) par vides aizsardzību un klimatoloģiju (81/213/EEK) [10],- 3. pantā Padomes Lēmumā (1981. gada 15. decembris) par tekstilmateriāliem un apģērbu (81/1014/EEK) [11],- 4. pantā Padomes Lēmumā (1981. gada 7. decembris) par biomolekulāro inženieriju (81/1032/EEK) [12],- 3. pantā Padomes Lēmumā (1982. gada 17. maijs) par izejvielām (82/402/EEK) [13],- 3. pantā Padomes Lēmumā (1982. gada 4. novembris) par modernu mašīntulkošanas sistēmu (82/752/EEK) [14],- 3. pantā Padomes Lēmumā (1982. gada 3. decembris) par zinātni un tehnoloģiju attīstības labā (82/837/EEK) [15],- 4. pantā Padomes Lēmumā (1982. gada 22. novembris) par pārstrādes ietekmi uz pārtikas produktu fizikālajām īpašībām (82/839/EEK) [16],- 4. pantā Padomes Lēmumā (1984. gada 2. aprīlis) par lignocelulozi saturošu blakusproduktu un citu augu atlieku izmantošanu dzīvnieku ēdināšanā (84/197/EEK) [17],- 4. pantā Padomes Lēmumā (1984. gada 24. maijs) par apstrādes un izplatīšanas ietekmi uz pārtikas kvalitāti un uzturvērtību (84/304/EEK) [18],darbība ar šo tiek izbeigta.b) Visu pārējo programmu vadības padomdevēju komiteju (PVPK), kas minētas Padomes 1977. gada 18. jūlija Rezolūcijā [19], darbība ar šo tiek izbeigta, izņemot PVPK augstplūsmas kodolreaktora darbības un izmantošanas jautājumos un PVPK radioaktīvo atkritumu apsaimniekošanas un glabāšanas jautājumos, no kurām otrā tiek saglabāta tikai, lai konsultētu Komisiju par Kopienas darba plāna izpildi radioaktīvo atkritumu jomā visā plāna darbības laikā, kā šādu uzdevumu paredz Padomes 1980. gada 18. februāra Rezolūcija [20].8. pantsJaunās VKPK, kas minētas 1. pantā, sāk savu darbu ne vēlāk kā sešus mēnešus pēc šā lēmuma stāšanās spēkā.Komitejas, kuru darbība izbeigta saskaņā ar 7. pantu, turpina veikt savus pienākumus līdz tam brīdim, kad jaunās VKPK sāk efektīvi darboties.9. pantsPēc ne vairāk kā trim gadiem, pamatojoties uz Komisijas ziņojumu, ar šo lēmumu izveidotās struktūras un procedūras tiek pārskatītas, lai novērtētu to efektivitāti un, ja nepieciešams, uzlabotu to.10. pantsŠis lēmums stājas spēkā nākamajā dienā pēc tā publicēšanas Eiropas Kopienu Oficiālajā Vēstnesī.Luksemburgā, 1984. gada 29. jūnijāPadomes vārdā —priekšsēdētājsL. Fabius[1] OV C 113, 27.4.1983., 4. lpp.[2] OV C 307, 14.11.1983., 112. lpp. un OV C 351, 24.12.1983., 10. lpp.[3] OV C 341, 19.12.1983., 51. lpp.[4] OV C 7, 29.1.1974., 2. lpp.[5] OV C 208, 4.8.1983., 1. lpp.[6] OV L 72, 14.3.1978., 12. lpp.[7] OV L 137, 23.5.1981., 44. lpp.[8] OV L 36, 8.2.1984., 23. lpp.[9] OV L 83, 3.4.1979., 21. lpp.[10] OV L 101, 11.4.1981., 1. lpp.[11] OV L 367, 23.12.1981., 29. lpp.[12] OV L 375, 30.12.1981., 1. lpp.[13] OV L 174, 21.6.1982., 23. lpp.[14] OV L 317, 13.11.1982., 19. lpp.[15] OV L 352, 14.12.1982., 24. lpp.[16] OV L 353, 15.12.1982., 25. lpp.[17] OV L 103, 16.4.1984., 23. lpp.[18] OV L 151, 7.6.1984., 46. lpp.[19] OV C 192, 11.8.1977., 1. lpp.[20] OV C 51, 29.2.1980., 4. lpp.--------------------------------------------------PIELIKUMSVEIDOJAMĀS KOMITEJASSektors | Komitejas |NOZARE | 1.Ražošanas tehnoloģija2.Zinātniskie un tehnoloģiskie standarti3.Biotehnoloģija |IZEJVIELAS UN CITI MATERIĀLI | 4.Izejvielas un citi materiāli |ENERĢĒTIKA | 5.KodolenerģijaReaktori un kodolmateriālu drošības kontrole 6.KodolenerģijaKurināmā cikls/apstrāde un atkritumu uzglabāšana 7.Pārējie enerģijas veidi |PALĪDZĪBA ATTĪSTĪBAS ATBALSTĪŠANAI | 8.Ar attīstību saistītā zinātniskā izpēte |VESELĪBA UN DROŠĪBA | 9.Zinātniskā izpēte medicīnas un veselības aizsardzības jomā10Aizsardzība pret radiāciju |VIDE | 11.Vide un klimatoloģija |VALODAS | 12.Lingvistiskās problēmas |--------------------------------------------------